EkBass/fiwiki-20250220-pages-articles huggingface dataset:
Álvaro Novo

Álvaro Novo Ramírez (s. 16. toukokuuta 1978, Córdoba, Espanja) on espanjalainen jalkapalloilija, joka edustaa Primera Divisiónin Real Sociedadia. Keskikenttäpelaajana pelaava Novo aloitti ammattilaisuransa vuonna 1999 Mallorcan joukkueessa. Ennen Mallorcaa hän oli edustanut pikkuseura Carabanchelia. Hän teki läpimurtonsa kaudella 2000–2001, jolloin hän pelasi lähes kaikissa kauden liigaotteluissa, kun ensimmäisellä kaudella niitä oli kertynyt vain viisi. Vuonna 2003 Novo siirtyi Mallorcalta pääkaupungin Atlético Madridiin, jossa hän oli ensimmäisellä kaudellaan vakiokokoonpanoa, mutta toisella kaudella pelasi hyvin vähän, ja siirtyi kaudeksi 2005–2006 nykyiseen seuraansa Real Sociedadiin. == Aiheesta muualla == * Novo Yahoo! Sportin tietokannassa * Novo Terran sivuilla * Novo Fussballdatenin tietokannassa * Novo El-Mundon sivuilla Luokka:Espanjalaiset jalkapalloilijat Luokka:Vuonna 1978 syntyneet Luokka:Elävät henkilöt
FTE

Full-Time Equivalent on henkilöresurssien yksikkö, jolla mitataan henkilöstön läsnäoloa tai projektin kokonaishenkilöallokaatiota. Henkilömäärä voi koostua täysipäiväisistä tai osa-aikaisista resursseista. NOE (Number of Employees) kertoo työsuhteessa olevan henkilöstön määrän, mutta FTE kertoo työssä käyvän henkilöstön määrän. Jos yrityksessä on työsuhteessa 5 henkilöä (NOE) ja yksi heistä on opintovapaalla, yksi virkavapaalla ja yksi tekee lyhennettyä työpäivää (30 tuntia 37:stä) on yrityksen FTE 2,8. Kun poissaolon pituus on yli 30 päivää, henkilö poistuu NOE:sta. FTE-laskenta suoritetaan yliopistoissa ja korkeakouluissa läsnäolon ja opintosuoritusten perusteella, josta päätellään opiskelijan kokoaikaisuus. Arkikielessä käytetään monesti termejä henkilötyökuukausi tai henkilötyövuosi, jotka ovat kuitenkin kokonaistyömäärä kuvaavia käsitteitä. FTE on sen sijaan hetkellisen henkilömäärän eli kapasiteetin mitta. 1 FTE tarkoittaa siis yhtä täysipäiväistä työntekijää eli 100%:sta allokaatiota. 1 Fte voi koostua myös kahdesta henkilöstä, jotka molemmat tekevät puoltapäivää eli 50%:sta allokaatiosta tai vaikka 20% + 80%:sta. Jolloin toinen henkilöistä tekee päivän viikossa ja toinen 4 päivää viikossa. == Lähteet == Luokka:Työ
Krisztina Egerszegi

Krisztina Egerszegi ([ˈkristinɒ ˈɛɡɛrsɛɡi], s. 16. elokuuta 1974 Budapest) on unkarilainen uimari ja olympiavoittaja. Egerszegia pidetään usein kaikkien aikojen menestyneimpänä naisuimarina; hän on ainoa nainen, joka on uinut viisi olympiakultaa henkilökohtaisilla matkoilla. Hän oli Dawn Fraserin jälkeen toinen uimari, joka voitti kolme peräkkäistä olympiakultaa samalla henkilökohtaisella matkalla. Vuoden 1988 kesäolympialaisissa Soulissa 14-vuotiaana, 45-kiloinen Egerszegi voitti kultaa 200 metrin selkäuinnissa tehden uuden olympiaennätyksen 2.09,29. Hänestä tuli kaikkien aikojen nuorin uinnin olympiavoittaja. 100 metrin selkäuinnissa hän sai hopeaa Saksan demokraattisen tasavallan Kristin Ottolle hävinneenä. Seuraavien kuuden vuoden aikana hän hävisi 200 metrin selkäuinnissa vain kerran. Tämä tapahtui vuoden 1989 EM-kilpailuissa, jolloin Dagmar Hase voitti hänet. Samoissa kilpailuissa myös Otto oli jälleen häntä parempi 100 metrillä. Seuraavissa kolmissa EM- kilpailuissa, vuosina 1991, 1993 ja 1995 Egerszegi voitti jokaisen uintimatkan jolle osallistui. Vuoden 1991 pitkän radan EM-kilpailuissa Egerszegi rikkoi Ina Kleberin seitsemän vuotta vanhan 100 metrin selkäuinnin ME-ajan, uimalla 1.00,31 ja hän rikkoi myös Betsy Mitchellin 200 metrin selkäuinnin ME:n vuodelta 1986, uimalla 2.06,62, joka oli edellistä ennätystä yli kaksi sekuntia parempi. 100 metrin selkäuinnin ennätysaika kesti voimassa neljä vuotta, jolloin sen rikkoi Kiinan He Cihong. 200 metrin selkäuinnin maailmanennätys säilyi Egerszegin hallussa huimat 16 vuotta. Sen rikkoi lopulta helmikuussa 2008 zimbabwelainen Kirsty Coventry, uimalla ajan 2.06,39."Coventry rikkoi uinnin toiseksi vanhimman ME:n" MTV3.fi 17.2.2008. Viitattu 18.2.2008 MM-tasolla Egerszegi voitti kaksi kultaa vuonna 1991 (100 ja 200 metrin selkäuinnit) ja hopeaa 1994 (200 metrin selkäuinti). Vuoden 1992 kesäolympialaisissa Barcelonassa Egerszegi oli kisojen ”uintikuningatar”; hän voitti 100 ja 200 metrin selkäuinnin sekä 400 metrin sekauinnin. Vuonna 1996 Atlantassa hän oli jälleen paras 200 m selkäuinnissa ja otti pronssia 400 metrin sekauinnissa. Atlantassa hänen aikansa sekauintiviestin selkäuintiosuudella (1.01,15) oli parempi kuin 100 metrin selkäuinnin voittoaika (Egerszegi ei osallistunut matkalle). Swimming World-lehti valitsi Egerszegin maailman parhaaksi naisuimariksi 1991 ja Euroopan parhaaksi 1990–1992. ==Lähteet== == Aiheesta muualla == * Egerszegi olympic.org:ssa Luokka:Unkarilaiset uimarit Luokka:Unkarilaiset olympiavoittajat Luokka:Vuonna 1974 syntyneet Luokka:Elävät henkilöt
Botswanan lippu

Botswanan lippu on Botswanan tasavallan virallinen lippu. Se otettiin käyttöön 30. syyskuuta 1966. Lipussa on vaaleansinisellä pohjalla musta keskiraita, jota ympäröivät kapeat valkoiset raidat. Lipun sininen väri kuvaa vettä ja sadetta, jotka antavat uutta elämää kuivuudesta kärsivälle maalle. Väri muistuttaa tswanankielisestä sanasta pula, joka tarkoittaa "vettä, joka antaa elämän". Sana pula on maan kansallinen motto, joka on myös osa maan vaakunaa. Lipun valkoiset ja mustat raidat kuvaavat mustan ja valkoisen väestön välistä harmonista suhdetta, johon Botswanassa on pyritty enemmän kuin monissa muissa Afrikan maissa.Kimmo Kiljunen, Maailman valtiot, liput ja historia, artikkeli Botswana Samalla ne muistuttavat Botswanan vaakunaeläimistä seeproista. ==Lähteet== Lippu Luokka:Valtioiden liput
Jari Lindroos

Jari Juhani Lindroos (s. 31. tammikuuta 1961 Pieksämäki) on pelaajauransa lopettanut suomalainen jääkiekkoilija. Pelipaikaltaan hän oli keskushyökkääjä. Urallaan hän oli mukana voittamassa kahta Suomen mestaruutta, kahta hopeaa sekä yhtä pronssia. Lindroos edusti urallaan Jokereita, Kärppiä ja Jyp HT:tä. Lindroos aateloitiin Suomen Jääkiekkoleijonaksi vuonna 2005. ==Pelaajaura== Lindroos aloitti uransa SM-liigassa Jokereissa, jossa hän pelasi kaudet 1981–1987. Tämän jälkeen "Linkki" pelasi kaksi kautta Oulun Kärpissä, josta siirtyi Jyväskylään JyP HT:n riveihin. Jyväskylässä Lindroos pelasi uransa parhaat kautensa vuosina 1989–1995. Tuona aikana mies oli useana vuonna joukkueensa paras pistemies ja yksi joukkueensa tärkeimmistä pelaajista. Lindroos oli jyväskyläläisten mukana voittamassa SM-hopeaa keväällä 1992 ja pronssia 1993. Jyväskylässä pelatessaan mies pääsi myös useita kertoja pelaamaan maajoukkueessa, mutta pääsi arvokisoihin vain kerran, vuoden 1992 Olympiakisoissa. Uransa päätteeksi Lindroos lähti vielä kahden kauden ajaksi pelaamaan kasvattajaseuransa Jokereiden joukkueeseen. Siellä Jari oli voittamassa kahta Suomen mestaruutta vuosina 1996 ja 1997. Lindroos lopetti pelaajauransa voitettuaan urallaan toisen SM-kullan keväällä 1997. Yhteensä Lindroos keräsi SM-liigan runkosarjassa 649 ottelussa 230 maalia ja 432 syöttöä eli yhteensä 662 tehopistettä. Pudotuspeleissä saldo oli 66 ottelussa 23 maalia ja 26 syöttöä eli 49 tehopistettä. Suomen maajoukkueessa Lindroos pelasi 1992 talviolympialaisissa. Jari Lindroos on eniten Jypin paidassa pisteitä tehnyt pelaaja. Hän johtaa tilastoa 324 pisteellään (110+214) 227 ottelussa viiden kauden ajalla. Toisena tilastossa on Antti Virtanen, jolla kauden 2008-09 päätteeksi oli 303 pistettä. Jari Lindroosista tuli liikuntatieteiden kandidaatti pelaajauran loputtua vuonna 1999. Hän asuu Jyväskylässä ja on toiminut mm. Veikkaaja-lehden jääkiekkoasiantuntijana. ==Tilastot== 1981–1982 Jokerit SM-liiga 34 4 2 6 14 – – – – – 1982–1983 Jokerit SM-liiga 34 13 13 26 8 8 2 2 4 8 1983–1984 Jokerit SM-liiga 35 20 25 45 30 – – – – – Olympiajoukkue SM-liiga 2 0 0 0 0 – – – – – 1984–1985 Jokerit SM-liiga 36 14 36 50 36 – – – – – 1985–1986 Jokerit SM-liiga 36 18 30 48 30 – – – – – 1986–1987 Jokerit SM-liiga 40 9 27 36 30 – – – – – 1987–1988 Kärpät SM-liiga 44 18 35 53 48 – – – – – 1988–1989 Kärpät SM-liiga 28 8 14 22 14 – – – – – 1989–1990 JyP HT SM-liiga 44 18 41 59 38 3 1 0 1 0 1990–1991 JyP HT SM- liiga 44 26 36 62 30 7 4 6 10 6 1991–1992 JyP HT SM-liiga 44 18 49 67 32 10 5 5 10 2 OK 8 0 4 4 6 1992–1993 JyP HT SM-liiga 48 20 34 54 22 10 2 5 7 8 1993–1994 JyP HT SM-liiga 48 13 30 43 54 4 1 1 2 2 1994–1995 JyP HT SM-liiga 49 15 24 39 85 4 2 0 2 8 1995–1996 Jokerit SM-liiga 37 11 19 30 16 11 4 5 9 8 1996–1997 Jokerit SM-liiga 46 5 17 22 24 9 2 2 4 2 16 kautta yhteensä SM-liiga 649 230 432 662 511 66 23 26 49 44 ==Lähteet== * ===Viitteet=== ==Aiheesta muualla== * Jari Lindroos -tilastot - quanthockey.com (suomeksi) * *Lindroosin tiedot Jääkiekkomuseon sivulla Luokka:Suomalaiset jääkiekkoilijat Luokka:Vuonna 1961 syntyneet Luokka:Elävät henkilöt
Hämeenlinnan Tarmo

Hämeenlinnan Tarmo on vuonna 1903 perustettu hämeenlinnalainen urheiluseura, jolla on tällä hetkellä noin 1 000 jäsentä. Tarmolla on yleisurheilu-, voimailu-, suunnistusjaostot. Seuran puheenjohtajana toimii Hannu Lähteenmäki. Seuran ensimmäinen puheenjohtaja sen perustamisesta aina vuoteen 1923 asti oli Eemeli Juureva. Vielä 1970-luvulle seuran toimintaan kuului jääkiekko, jossa sen paikallisvastustajat olivat HPK ja sittemmin maahockeyyn erikoistunut Tiikerit eli HT-85. == Jääkiekko == Tarmo oli yksi Suomen parhaita jääkiekkoseuroja 1940- ja 1950-luvulla. Seura voitti Jääkiekon SM-kultaa vuosina 1948 ja 1949. Mitalisijoilla Tarmo oli noina vuosikymmeninä yksitoista kertaa. Tarmo oli vuonna 1903 perustetun Hämeenlinnan Tarmon jääkiekkojaosto. Jääkiekkotoiminta Tarmossa alkoi 1935 ja toiminta loppui 1975, jolloin Hämeenlinnan jääkiekkotoiminta keskitettiin HPK:lle. Saavutuksia * SM-kultaa 1948, 1949 * SM-hopeaa 1945, 1946, 1947, 1950, 1951, 1953, 1956 * SM-pronssia 1952, 1958 ==Katso myös== * Vanajan Racing Club ==Lähteet== ==Aiheesta muualla== *Seuran kotisivut Luokka:Suomalaiset yleisurheiluseurat Luokka:Suomalaiset keilailuseurat Luokka:Entiset suomalaiset jääkiekkoseurat Luokka:Hämeenlinnalaiset urheiluseurat Luokka:Vuonna 1903 perustetut urheiluseurat
Paul Abraham

Paul Abraham (Pál Ábrahám) (2. marraskuuta 1892 Apatin, Unkari – 6. toukokuuta 1960 Hampuri) oli unkarilaissyntyinen opereteistaan tunnetuksi tullut säveltäjä. Hän oli alansa suosituimpia edustajia 1930-luvulla. Vuonna 1933 hän pakeni juutalaisvainoja kodistaan Berliinistä Wienin ja Pariisin kautta New Yorkiin, josta palasi Saksaan 1956. ==Operettisävellyksiä== * Der Gatte des Fräuleins (1928) -ensimmäinen operettisävellys * Victoria und ihr Husar (suomeksi Viktoria ja hänen husaarinsa tai Viktorian husaari) (1930) * Die Blume von Hawaii (suomeksi Havaijin kukka) (1931) * Ball im Savoy (suomeksi Tanssiva Savoy) (1933) Luokka:Unkarilaiset säveltäjät Luokka:Operettisäveltäjät Luokka:Vuonna 1892 syntyneet Luokka:Vuonna 1960 kuolleet
Estée Lauder

__NOTOC__ Estée Lauder (1. heinäkuuta 1908 New York – 24. huhtikuuta 2004 New York) oli amerikkalainen liikenainen ja kosmetikkateollisuuden edelläkävijä, joka perusti omaa nimeään kantavan kosmetiikkayrityksen Estée Lauderin, joka on nykyisin myyntinsä perusteella yksi maailman suurimpia. Lauder syntyi Josephine Esther Mentzerina Queensissa New Yorkissa. Hänen vanhempansa olivat Unkarin juutalaisia maahanmuuttajia. Hän meni naimisiin Joseph Lauterin kanssa vuonna 1930, sai hänen kanssaan kaksi poikaa, erosi vuonna 1939 ja avioitui uudestaan entisen puolisonsa kanssa vuonna 1942. Lauterin perhe muutti sukunimensä Lauderiksi 1930-luvun loppupuolella. Parin avioliitto kesti vuoteen 1982 asti, jolloin Joseph menehtyi. Estée Lauder haaveili nuoruudessaan ihotautilääkärin urasta, mutta mentyään naimisiin kemisti Lauderin kanssa elämä sai uuden käänteen. Yhdessä he alkoivat kehitellä ihonhoitotuotteita naisille.Utrio & Nuotio & Heikkilä 1995, s. 37. Estée Lauder alkoi myydä setänsä, kemisti John Schotzin, sekoittamia ja myöhemmin myös itse sekoittamiaan ihovoiteita 1930-luvulla, mutta yritys perustettiin vasta vuonna 1946. Sen ensimmäinen varsinainen läpimurto oli Youth Dew -tuoksu, joka lanseerattiin vuonna 1953. Tuotekehittelyn lisäksi Lauder oli erittäin kiinnostunut myös yhtiön tuotteiden ulkonäöstä ja pakkauksista. Juuri hän valitsi yhtiön käyttämän sinisen värisävyn, jonka omistaja arveli sointuvan asiakkaiden kylpy- ja makuuhuoneiden sisustukseen. Estée Lauder oli ainoa nainen Time-aikakauslehden vuonna 1998 julkaisemassa luettelossa 1900-luvun 20 vaikutusvaltaisimmasta liikealan taiturista. Hänelle myönnettiin myös Yhdysvaltain korkein siviilikunniamerkki Presidential Medal of Freedom. Lauder kuoli Manhattanin asunnossaan sydänongelmiin 97-vuotiaana, mutta hänen merkityksensä kosmetiikkateollisuudessa on edelleen jäljellä. Perustajansa nimeä kantava tuotemerkki on saatavana enemmässä kuin sadassa maassa. == Lähteet == * Utrio, Kaari & Nuotio, Una & Heikkilä, Taina: Rusoposkia, huulten purppuraa. Helsinki: Tekniikan museo 1995. ISBN 951-95233-6-7. === Viitteet === == Aiheesta muualla == * Estée Lauderin muistokirjoitus Helsingin Sanomissa. Luokka:Kosmetiikka-alan uranuurtajat Luokka:Yhdysvaltalaiset liikemiehet Luokka:Vuonna 1906 syntyneet Luokka:Vuonna 2004 kuolleet Luokka:Presidential Medal of Freedom
Aktiivihiili

thumb|Lääkehiiltä Aktiivihiili on puhdasta, hyvin huokoista hiiltä, jonka pinta-ala massa­yksikköä kohti on erityisen suuri. Yhdessä grammassa aktiivihiiltä on aktiivista pintaa yli 500 m² (vertailuksi tenniskentän pinta- ala on noin 260 m²). Aktiivihiiltä käytetään muun muassa veden suodatukseen, lääkkeenä ja kaasunaamareissa. Aktiivihiiltä käytetään nykyisin myös esimerkiksi tupakan suodattimissa. Sen ansiosta hengitettävän savun myrkkypitoisuudet (terva ja karsinogeenit) jäävät pienemmiksi, mutta häkä imeytyy siihen huonosti. Aktiivihiiltä käytetään myös ilmansuodatukseen. Aktiivihiiltä valmistetaan muun muassa puusta, kookospähkinän kuoresta, turpeesta sekä kivi- ja rusko­hiilestä. Sitä voidaan valmistaa myös eläinten kudoksista, jolloin sitä sanotaan eläinhiileksi. == Lääkkeenä == Aktiivihiilen käyttö lääkehiilenä perustuu myrkyllisten aineiden adsorboitumiseen hiilihiukkasten pintaan. Se adsorboi useimpia lääkeaineita, fenoleja, aromaattisia yhdisteitä, alkaloideja, väriaineita ja bakteerimyrkkyjä. Näin ollen sitä voidaan käyttää useiden myrkytysten ensihoitoon sekä ripulin hoitoon. Sen sijaan esimerkiksi rautaa, etanolia, metanolia ja syanidia vastaan sen teho on huono. Lääkehiili on myrkytöntä, mutta sen joutumista keuhkoihin tulee varoa. Lääkkeen käyttö voi sivuoireena aiheuttaa ummetusta. == Lähteet == == Aiheesta muualla == *Matti Pulkkinen: Aktiivihiilen aktivointi, regenerointi ja käyttö Opinnäytetyö, Keski-Pohjanmaan ammattikorkeakoulu, kemiantekniikan koulutusohjelma, joulukuu 2010 (pdf) Luokka:Hiili Luokka:Lääketieteelliset hoidot Luokka:WHO:n tärkeimmät lääkkeet Luokka:Seulonnan keskeiset artikkelit
Al-Mansura

Al-Mansura () on kaupunki Egyptissä Niilin suistolla. Sen asukasluku vuonna 2006 oli 439 348\. ==Maantiede== Al-Mansura sijaitsee Ala-Egyptissä Niilin suistossa Niilin sivuhaaran Damiettajoen itärannalla. Joen toisella puolella sijaitsee Talkhan kaupunki. Kaupunki on al-Daqahliyyan kuvernoraatin hallinnollinen keskus. ==Historia== Al-Mansura perustettiin vuonna 1219. Ristiretkeläiset olivat vallannet saman vuoden marraskuussa Damiettan kaupungin. Heitä vastaan taistellut aijubidisulttaani al-Kamil perusti al- Mansuran paikalle linnoitetun sotilasleirin, josta kaupunki myöhemmin muodostui. Paikka suojasi vesireittejä, jotka johtivat Niilille. Heinä- elokuussa ristiretkeläiset voitettiin taistelussa al-Mansuran liepeillä ja he joutuivat antautumisehtojensa mukaisesti lähtemään Egyptistä. Al-Mansuran edustalle päättyi myös Ranskan kuningas Ludvig IX:n johtama ristiretki vuonna 1250. Ristiretkeläisten oli onnistunut jälleen vallata Damietta, mutta Baibars al-Bunduqdarin johtama armeija voitti heidät taistelussa kaupungin kaduilla. Ludvig IX jäi myöhemmin vangiksi, ja hänet pakotettiin hintana vapaudestaan luopumaan Damiettasta. Nimen al-Mansura eli "voitto" on joskus sanottu viitanneen voittoon ranskalaisista. Egyptin mamelukkihallitsijoiden valtakaudella kaupunki kuului Al-Daqahliyyan maakuntaan, jonka keskus oli nykyinen Ushmum al-Rumman. Maakunnan hallinnollinen keskus siirtyi al- Mansuraan Osmanien valtakunnan kaudella Egyptin osmanikuvernööri Hadim Suleiman Pašan päätöksellä vuonna 1527. Sittemmin kaupunki kasvoi etenkin puuvillan tuotannon keskuksena. ==Talous ja liikenne== Al-Mansura on oman alueensa kaupan keskus. Ympäröivällä maaseudulla kasvatetaan esimerkiksi puuvillaa, riisiä ja pellavaa. Kaupungissa on maatalouden tuotantoon liittyvää teollisuutta, kuten puuvillan ja jauhojen valmistusta, sekä tekstiiliteollisuutta. Damiettajoen yli Takhlaan kulkee silta. ==Väestö ja koulutus== Al-Mansuran asukasluku oli vuonna 2006 yhteensä 439 348. Vuonna 1970 vastaava lukema oli 218 000, ja vuonna 1917 asukkaita oli 49 000. Kaupungissa sijaitsevia korkeamman asteen oppilaitoksia ovat al-Mansuran yliopisto, Al-Azharin yliopiston al-Mansuran haara ja al-Mansuran polytekninen instituutti. == Lähteet == == Aiheesta muualla == Luokka:Egyptin kaupungit
Janet Evans

Janet Beth Evans (s. 28. elokuuta 1971 Placentia, Kalifornia) on yhdysvaltalainen uimari ja olympiavoittaja. Evans hallitsi naisten pitkiä vapaauintimatkoja 1980- ja 1990-lukujen vaihteessa. Evans aloitti kilpauinnin jo lapsena. Kansainväliseen tietoisuuteen 162-senttinen Evans tuli vuonna 1987. Silloin hän voitti ensimmäiset 45 Yhdysvaltojen mestaruudestaan sekä rikkoi kolme maailmanennätystä: 400 metrin vapaauinnissa 4.05,75 rikkoen Tracy Wickhamin ennätyksen vuodelta 1978, 800 metrin vapaauinnissa 8.17,12 rikkoen myös Wickhamin vuonna 1978 tekemän ennätyksen sekä 1 500 metrin vapaauinnissa 16.00,73 parantaen Kim Linehanin vuoden 1979 ennätystä. Evansin vuonna 1988 uitu 1 500 metrin vapaauinnin ME oli vanhin maailmanennätys rikkoutuessaan kun Yhdysvaltain Kate Ziegler rikkoi sen lähes kymmenellä sekunnilla 17. kesäkuuta 2007. Soulin olympialaisissa 1988 Evans voitti 400 ja 800 metrin vapaauinnit ja 400 metrin sekauinnin. Hänestä tuli ensimmäinen nainen sitten vuoden 1968 ja Debbie Meyerin, joka on voittanut kolme henkilökohtaista olympiakultaa samoissa kisoissa. 17-vuotiaana, yhä El Dorado High Schoolin opiskelijana hänestä tuli kansallinen julkisuuden henkilö. Barcelonan kisoissa 1992 Evans voitti kultaa 800 metrin vapaauinnissa. Hänestä tuli matkan ensimmäisenä kahdesti voittanut naisuimari. Evans oli myös hopealla 400 metrin vapaauinnissa. 1992 kisojen jälkeen hän ei ollut enää entisenlaisessaan kunnossa ja vuoden 1996 Atlantan kisoissa Yhdysvaltojen uintijoukkueen kapteenina toiminut Evans ei enää menestynyt. Hän lopetti uransa Atlantan olympialaisten jälkeen. MM-tasolla Evans on voittanut kaikkiaan viisi kultaa, yhden hopean ja kaksi pronssia. Lokakuussa 2010 Evans aloitti uudestaan uintiharjoittelun ja uintikisoihin hän osallistui ensimmäisen kerran kesäkuussa 2011. Edellisen kerran hän oli kilpaillut Atlantan olympialaisissa 1996. Evans tavoitteli pääsyä Lontoon olympialaisiin 2012. Evans on työskennellyt vuodesta 2020 lähtien vuoden 2028 kesäolympialaisten järjestelytoimikunnan johtavana urheilupäällikönä. ==Lähteet== == Aiheesta muualla == * * Janet Evans – International Swimming Hall of Fame Luokka:Yhdysvaltalaiset olympiavoittajat Luokka:Yhdysvaltalaiset uimarit Luokka:Vuonna 1971 syntyneet Luokka:Elävät henkilöt
Seitsemäs ristiretki

Seitsemäs ristiretki 1248–1254 oli Ranskan kuningas Ludvig IX:n järjestämä ristiretki Egyptiin. Egyptin silloinen sulttaani As-Salih Ayyub kuoli vuonna 1249, kesken ristiretkeläisten piirityksen. Siitä huolimatta retki epäonnistui pahoin: egyptiläiset löivät ranskalaiset Al Mansurahissa, ja Ludvig itse päätyi egyptiläisten vangiksi Damiettaan, mistä hänet vapautettiin suuria lunnaita vastaan. Sen jälkeen Ludvig piileskeli ristiretkeläishovissaan Akkon kaupungissa. Sota ei aiheuttanut rajamuutoksia. == Lähteet == == Aiheesta muualla == Luokka:Ristiretket
Taina Itkonen

Taina Itkonen (o.s. Impiö, s. 10. huhtikuuta 1956 Ranua) on suomalainen kilpahiihtäjä. Itkonen, joka hiihtouransa aikana oli nimeltään Impiö, edusti aktiiviurallaan Ranuan Peuraa. Ammatiltaan hän on liikunnanopettaja. Itkonen sijoittui Innsbruckin olympialaisissa 1976 viidellä kilometrillä 19:nneksi. Lahden MM-kilpailuissa 1978 hän voitti kultaa viestissä sekä oli 10 kilometrillä viides, viidellä kilometrillä yhdeksäs ja 20 kilometrillä kolmastoista. Hän tuli viestin avausosuudelta vaihtoon ensimmäisenä kahdeksan sekuntia Itä-Saksaa ja 28 sekuntia Neuvostoliittoa edellä. Hänet valittiin myös vuoden 1980 Lake Placidin olympialaisiin mutta hän joutui sairastumisen vuoksi jäämään sieltä pois. Suomen-mestaruuskilpailuissa Itkonen saavutti hopeaa 20 kilometrillä 1977 ja viestissä 1979 sekä pronssia viidellä kilometrillä 1978 ja 1979 ja 20 kilometrillä 1979. == Saavutuksia == * MM- kultaa Lahti 1978 (viesti) * Nuorten EM-kultaa Lieto 1975 (3 × 5 km viesti) * Nuorten EM-pronssia Autrans 1974 (5 km hiihto) == Tunnustuksia == *Pro Urheilu -palkinto 2009 == Lähteet == Luokka:Suomalaiset maastohiihtäjät Luokka:Vuonna 1956 syntyneet Luokka:Elävät henkilöt
Rechelle Hawkes

Rechelle Hawkes (s. 20. toukokuuta 1967 Albany) on australialainen maahockeypelaaja ja ensimmäinen lajin naispelaaja, joka on voittanut kolme olympiamitalia. Hawkes voitti olympiakultaa Australian joukkueessa vuosina 1988, 1996 ja 2000 (vuonna 1992 Australia oli viides). Hawkes edusti Australiaa 279 maaottelussa ja päätti urheilu-uransa 33-vuotiaana vuoden 2000 Sydneyn olympialaisiin. == Aiheesta muualla == * * Hawkes Hockey Australian sivuilla Luokka:Australialaiset maahockeypelaajat Luokka:Australialaiset olympiavoittajat Luokka:Vuonna 1967 syntyneet Luokka:Elävät henkilöt
Pirkko Korkee

Pirkko Maria Helena Korkee (o.s. Leveelahti, 25. maaliskuuta 1927 Virrat – 12. huhtikuuta 2024)Pirkko Maria Helena Korkee, Valkeakosken hautausmaa, Valkeakoski, Osasto 1, paikka 375, viitattu 19.10.2024Kuolleet: Pirkko Maria Helena Korkee 97 v., Valkeakosken Sanomat, 2024, No 34, sivu 9, julkaistu 2.5.2024 oli suomalainen maastohiihtäjä.Urheilumme Kasvot Osa 1, Korkee, Pirkko Maria Helena, sivu 411, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1979 Hän edusti Virtain Urheilijoita ja vuodesta 1956 Valkeakosken Hakaa. Lahden MM- kilpailuissa 1958 hän hiihti Suomen naisten viestijoukkueessa toisen osuuden ja saavutti hopeaa. Lahden 10 kilometrillä hän sijoittui 13:nneksi. Korkee voitti ainoan Suomen-mestaruutensa 10 kilometrillä vuonna 1955. Hopeaa hän sai vuonna 1957, kolmesti henkilökohtaisesti pronssia (1956, 1958 ja 1959) ja kahdesti viestissä. Vuonna 1954 hän voitti Tatran kisoissa sekä viiden että kymmenen kilometrin kilpailut. Ounasvaaralla hän sijoittui toiseksi vuonna 1958, Salpausselällä kolmanneksi vuonna 1960 ja Holmenkollenilla viidenneksi vuonna 1956. Garmisch-Partenkirchenissä hän oli parhaimmillaan kolmas ja Sveitsissä toinen. Maastojuoksun SM-kilpailuissa Korkee sijoittui parhaimmillaan seitsemänneksi. Aktiiviurheilun lisäksi hän valmensi Hämeen piirin nuoria hiihtäjiä. Korkee saavutti vuonna 1959 suurmestariluokan. Hämeen piirin parhaaksi hiihtäjäksi hänet valittiin vuosina 1958 ja 1959 ja parhaaksi naisurheilijaksi vuonna 1959. Korkee oli ammatiltaan sienilajittelija ja hänen asuinkuntansa oli Valkeakoski. == Saavutuksia == * MM-hopeaa viestissä Lahdessa 1958 * SM-kultaa naisten 10 km:n hiihdossa 1955 == Lähteet == Luokka:Suomalaiset maastohiihtäjät Luokka:Vuonna 1927 syntyneet Luokka:Vuonna 2024 kuolleet
Häädetkeitaan luonnonpuisto

Häädetkeitaan luonnonpuisto on Parkanon ja Karvian kunnissa Pirkanmaan ja Satakunnan rajalla sijaitseva luonnonpuisto. Puisto on perustettu vuonna 1956 ja sen pinta-ala on 560 hehtaaria. Sen keskeisin osa kuulu Pohjois-Satakunnan kilpikeidassoihin. Puistossa liikkuminen on luvanvaraista. Puisto rajautuu etelässä Häädetjärveen, jonka korkeus merenpinnasta on 149 metriä. Järven laskuoja Samminluoma yhtyy Kovesjokeen, joka laskee Kyrösjärveen sen luoteeseen pistävään Kovelahteen. Luonnonpuistoa ollaan laajentamassa 1500 hehtaarilla. Silloin puistoon kuuluisivat vielä muun muassa Vehkuri ja Keidaslammi. Luonnonpuistoon kuuluva alue kattaa osan Häädetkeitaasta, joka on keidas- ja rämesoiden sekä luonnonmetsien kokonaisuus. Keitaalla pesii runsaasti eri lintulajeja.Pirkanmaan ELY: Häädetkeitaan natura-alue Noin puolet luonnonpuiston pinta-alasta on nevaa, noin 40 prosenttia rämettä ja loput lampia sekä kangasmetsäsaarekkeita. Puusto on miltei yksinomaan kitukasvuista mäntyä. Kahlaajalinnuista alueella viihtyvät muiden muassa kurki, kuovi ja liro, muista linnuista pensastasku, niittykirvinen ja västäräkki. Hannu Tarmio, Pentti Papunen ja Kalevi Korpela (toim.): Suomenmaa 6: maantieteellis-yhteiskunnallinen tieto- ja hakuteos, s. 95. Porvoo- Helsinki: WSOY, 1976. ISBN 951-0-06465-3. == Lähteet == Luokka:Suomen luonnonpuistot Luokka:Karvian luonto Luokka:Parkanon luonto Luokka:Pirkanmaan luonnonsuojelualueet Luokka:Satakunnan luonnonsuojelualueet
Ahdin

Ahdin on laite, jolla puristetaan ilmaa polttomoottorin palotiloihin, mäntämoottorissa sylintereihin. Ahdin on siis eräänlainen kompressori. Ahtimella saadaan moottoriin enemmän happea, joten polttoainetta voidaan polttaa enemmän ja moottorin teho kasvaa. Ahdin voi olla joko mekaaninen ahdin, joka saa voimansa kampiakselilta tai pakokaasun jäännöspaineesta voimansa saava turboahdin tai paineaaltoahdin. Joissain tapauksissa ahtimeksi luokitellaan myös ns. resonanssiahdin, jossa imuilman paineenvaihtelu käytetään hyväksi. Mekaanisessa ahtimessa hyötysuhde on paljon pienempi kuin hukkaan menevästä pakokaasun energiasta käyttövoimansa saavalla turboahtimella. Mekaanisessa ahtimessa kuten myös paineaaltoahtimessa on kuitenkin se etu, että niin sanottua "turboviivettä", eli sitä milloin turbo lähtee mukaan ja alkaa ahtaa ilmaa, ei ole. Useimmiten mekaaninen ahdin on toteutettu niin että sen poiskytkeminen on mahdollista, kuten esimerkiksi joissain autonmoottoreissa. Luokka:Kompressorit Luokka:Polttomoottorit en:Supercharger
Kim Soo-nyung

Kim Soo-nyung (hangul: 김수녕, hanja: 金秀寧 Gim Su-nyeong, s. 5. huhtikuuta 1971) on eteläkorealainen jousiampuja ja nelinkertainen olympiavoittaja. Hän edusti maataan olympialaisissa 1988, 1992 ja 2000. 1992 kisojen jälkeen Kim lopetti urheilun, meni naimisiin ja kasvatti kaksi lasta, mutta palasi lajin pariin vuonna 2000. Kaikkiaan Kim voitti olympialaisissa neljä kultaa, yhden hopean ja pronssin. == Aiheesta muualla == * Kim olympic.org:ssa Luokka:Eteläkorealaiset jousiampujat Luokka:Eteläkorealaiset olympiavoittajat Luokka:Vuonna 1971 syntyneet Luokka:Elävät henkilöt
Veles

Veles (, ) on kaupunki Pohjois-Makedonian keskiosassa. Kaupungissa on 57 616 asukasta (vuonna 2010), ja se on Velesin kunnan keskuspaikka. Se tunnettiin Jugoslavian aikana nimellä ”Titov Veles” Josip Broz Titon mukaan, mutta Makedonian tasavallan eli nykyisen Pohjois-Makedonian itsenäistyttyä nimen etuosa pudotettiin pois. Kaupunki sijaitsee vuorten keskellä Vardarjoen varrella ja on yksi Pohjois-Makedonian viehättävimmistä myös vanhan arkkitehtuurinsa ansiosta. Tärkeimpiä nähtävyyksiä ovat 1300-luvun pyhän Nikolan ja Dimitrijan kirkot, Musta ja Valkoinen moskeija sekä kaupungin kellotorni. Yksi Pohjois-Makedonian tärkeimmistä runoilijoista, Kočo Racin, on syntynyt kaupungissa. == Lähteet == == Aiheesta muualla == * Kaupungin kotisivu Luokka:Pohjois-Makedonian kaupungit Luokka:Vardarin alue
Agentti

Agentti-sanalla on erilaisia merkityksiä. * Filosofisessa merkityksessä agentti on toimija tai toteuttaja. Etiikassa sanotaan, että henkilö on moraalinen agentti (siveellinen toimija), jos hän tietoisesti toteuttaa moraalia omassa elämässään. * Yleiskielessä agentti tarkoittaa asiamiestä, henkilöä, joka toimii toimeksiantajansa eli päämiehensä lukuun. * Hallintotieteessä muutosagentilla tarkoitetaan henkilöä, joka suostuu ottamaan henkilökohtaista riskiä edistääkseen muutoksen liikkeelle lähtemistä olosuhteissa, mitkä ovat jo olleet kypsiä muutoksen aikaansaamiselle. * Kielitieteessä agentilla tarkoitetaan semanttista roolia, joka ilmaisee lauseen tekijän. * Viihdekirjallisuudessa salaisella agentilla tarkoitetaan usein salaista tiedustelijaa, jolla voi olla myös tuhoamistehtävä, jolloin puhutaan sabotööristä. * Liiketaloustieteessä agentti on toimeksiantajan päämiehen kaupallinen edustaja, joka palkkiosta toimii tämän laskuun. Agentuuri tarkoittaa edustusta tai asioimistoimistoa. Yrityksiä, joilla on päämiesten edustuksia, kutsutaan agentuureiksi. Agentuureja ovat esimerkiksi monet kauppahuoneet.
A Real Live One

A Real Live One on brittiläisen metallimusiikkia esittävän Iron Maidenin livealbumi vuodelta 1993. Albumi on nauhoitettu yhtyeen Fear of the Dark- studioalbumia seuranneen Fear of the Dark Tour-maailmankiertueen aikana kiertueen Euroopan-osion konserteissa. Fear of the Dark Tour poikkesi myös Suomeen 27. elokuuta vuonna 1992, jolloin yhtye konsertoi Helsingissä. Myös Suomen-konsertti nauhoitettiin, ja A Real Live Onelle nauhoitetusta materiaalista päätyivät kappaleet "Bring Your Daughter... to the Slaughter", "The Clairvoyant" ja "Fear of the Dark", joka julkaistiin myös singlenä. Vuonna 1998 A Real Live One ja yhtyeen seuraava livealbumi A Real Dead One liitettiin yhdeksi kahden CD-levyn painokseksi ja se julkaistiin uudelleen nimellä A Real Live Dead One. Alkuperäisten albumien ohella levy sisälsi myös "Fear of the Darkin" konsertissa nauhoitetun videon vuodelta 1993. A Real Live Onen kappalemateriaali koostuu alun perin vuosina 1988-1992 yhtyeen levyttämästä materiaalista, kun A Real Dead One sisältää kappaleita vuosilta 1980-1984. == Kappalelista == == Kokoonpano == *Bruce Dickinson - laulu *Steve Harris - bassokitara *Dave Murray - soolo- ja rytmikitara *Janick Gers - soolo- ja rytmikitara *Nicko McBrain - rummut == Aiheesta muualla == * * Luokka:Vuoden 1993 konserttitallenteet Luokka:Iron Maidenin konserttitallenteet
A Real Dead One

A Real Dead One on Iron Maidenin vuonna 1993 julkaistu konserttitallenne. Albumi on taltioitu yhtyeen vuoden 1992 Fear of the Dark-studioalbumia seuranneilta Fear of the Dark Tour- ja A Real Live Tour-kiertueilta aikavälillä 25. elokuuta 1992-4. kesäkuuta 1993. Albumi sisältää yhtyeen tuotantoa aina sen alkuvuosien sävellyksistä vuoden 1984 Powerslave- studioalbumin materiaaliin, kun taas aiempi livealbumi A Real Live One sisältää materiaalia, joka on julkaistu Powerslaven jälkeen. Albumin toinen raita, "The Trooper" on nauhoitettu Suomessa, vuonna 1992 Helsingin jäähallissa järjestetyssä konsertissa. Vuonna 1998 A Real Live One ja A Real Dead One niputettiin yhdeksi kahden CD-levyn painokseksi, ja se julkaistiin uudelleenmasteroituna versiona yhtyeen muun tuotannon ohella nimellä A Real Live Dead One. == Kappalelista == # The Number of the Beast #*Nauhoitettu Valby Hallessa, Kööpenhamina, Tanska, 25. elokuuta 1992 # The Trooper #*Nauhoitettu Helsingin jäähallissa, Helsinki, Suomi, 27. elokuuta 1992 # Prowler #*Nauhoitettu Palaghiaccossa, Rooma, Italia, 30. huhtikuuta, 1993 # Transylvania #*Nauhoitettu Grugahallissa, Essen, Saksa, 17. huhtikuuta 1993 # Remember Tomorrow (Paul Di'Anno, Harris) #*Nauhoitettu Grugahallissa, Essen, Saksa, 17. huhtikuuta, 1993 # Where Eagles Dare #*Nauhoitettu Rijnhalissa, Arnhem, Alankomaat, 9. huhtikuuta, 1993 # Sanctuary (Di'Anno, Dave Murray, Harris) #*Nauhoitettu Neuchâtelissa, Lausanne, Sveitsi, 27. toukokuuta 1993 # Running Free (Di'Anno, Harris) #*Nauhoitettu Neuchâtelissa, Lausanne, Sveitsi, 27. toukokuuta 1993 # Run to the Hills #*Nauhoitettu Vítkovice Sports Hallissa, Ostrava, Tšekki, 5. huhtikuuta 1993 # 2 Minutes to Midnight (Bruce Dickinson, Adrian Smith) #*Nauhoitettu L'Élysée Montmartressa, Pariisi, Ranska, 10. huhtikuuta 1993 # Iron Maiden #*Nauhoitettu Helsingin jäähallissa, Helsinki, Suomi, 27. elokuuta 1992 # Hallowed Be Thy Name #*Nauhoitettu Olympia-areenalla, Moskova, Venäjä, 4. kesäkuuta 1993 == Kokoonpano == * Steve Harris: Basso * Dave Murray: Kitara * Bruce Dickinson: Laulu * Nicko McBrain: Rummut * Janick Gers: Kitara == Lähteet == == Aiheesta muualla == * * Luokka:Vuoden 1993 konserttitallenteet Luokka:Iron Maidenin konserttitallenteet
Glory Alozie

Glory Alozie Oluchi (s. 30. joulukuuta 1977 Amator, Nigeria) on nykyään Espanjaa edustava pika-aitajuoksija. Aiemmin Alozie edusti synnyinmaataan Nigeriaa ja voitti vuonna 1996 nuorten MM-hopeaa. Afrikan-mestaruuden hän voitti vuosina 1996, 1998 ja 2000. Hän pitää yhä hallussaan sadan metrin aitajuoksun Afrikan ennätystäIAAF – 100 metrin aitajuoksun ennätykset, . Aloziesta tuli Espanjan kansalainen 7. heinäkuuta 2001. Espanjaa edustaessaan hän on voittanut Euroopan-mestaruuden ulkoradoilla ja kaksi MM-hopeaa sisäratojen MM-kilpailuissa. Vuonna 2002 Alozie voitti Euroopan-mestaruuden Wienin EM-hallikilpailuissa, mutta menetti voittonsa myöhemmin, koska hän ei ollut saanut Nigerian yleisurheiluliitolta kirjallista lupaa kilpailla Espanjan joukkueessa. ==Arvokisamitalit== *1996 Afrikan mestaruuskilpailut: kultaa (100 m aidat) *1998 Afrikan mestaruuskilpailut: kultaa (100 m aidat) *2000 Afrikan mestaruuskilpailut: kultaa (100 m aidat) *1999 MM- hallikilpailut: hopeaa (60 m aidat) *1999 MM-kilpailut: hopeaa (100 m aidat) *Kesäolympialaiset 2000: hopeaa (100 m aidat) *2002 EM-kilpailut: kultaa (100 m aidat) *2003 MM-hallikilpailut: hopeaa (60 m aidat) *2006 MM-hallikilpailut: hopeaa (60 m aidat) ==Lähteet== * * ===Viitteet=== Luokka:Nigerialaiset olympiamitalistit Luokka:Nigerialaiset pika-aitajuoksijat Luokka:Espanjalaiset pika-aitajuoksijat Luokka:Vuonna 1977 syntyneet Luokka:Elävät henkilöt
Jaroslav Rybakov

Jaroslav Vladimirovitš Rybakov (, s. 22. marraskuuta 1980 Mogiljov, Valko- Venäjän SNT, Neuvostoliitto) on venäläinen aktiiviuransa lopettanut korkeushyppääjä, olympiamitalisti, maailman- ja Euroopan mestari. Rybakov nousi korkeushypyn kansainväliselle huipulle saavuttamalla hopeamitalin Edmontonin MM-kilpailuissa 2001. Hän jakoi tuon sijoituksen maanmiehensä Vjatšeslav Voroninin kanssa. Seuraavana vuonna Rybakov sai pronssia Wienin EM- hallikisoissa ja voitti ulkoratojen Euroopan mestaruuden Münchenissä. Vuonna 2003 hän sai hopeaa Birminghamin MM-hallikisoissa, mutta ulkoratojen MM- kisoissa Pariisissa hän jäi yhdeksänneksi. Vuonna 2004 hän uusi sisäratojen MM-hopeansa Budapestin kisoissa. Ateenan olympialaisissa hän sijoittui kuudenneksi. Vuonna 2005 Rybakov saavutti hopeaa sekä Madridin EM- hallikisoissa ennätyskorkeuttaan 238 cm sivuten että Helsingin MM-kisoissa. Moskovan MM-hallikisoissa 2006 hän voitti maailmanmestaruuden tuloksella 237 cm, mutta jäi kesällä Göteborgin EM-kisoissa viidenneksi. Osakan MM- kilpailuissa 2007 Rybakov hyppäsi ulkoratojen ennätyksensä 235 cm ja saavutti hopeaa samalla tuloksella kuin voittaja Donald Thomas. Maaliskuussa 2008 hän sai hopeaa Valencian MM-hallikisoissa. Olympiapronssia Rybakov hyppäsi Pekingissä 2008 tuloksella 234 cm. Hän sai saman tuloksen kuin hopealle yltänyt Germaine Mason, mutta Rybakov jäi pronssille useamman pudotuksen takia. Berliinin MM-kisoissa 2009 Rybakov voitti ulkoratojen maailmanmestaruuden tuloksella 232 cm. Dohan sisäratojen MM-kilpailuissa 2010 hän voitti hopeaa. Vuodesta 2010 lähtien Rybakov kärsi kolme kautta loukkaantumisista. Hän lopetti kilpauransa virallisesti marraskuussa 2013.http://yle.fi/urheilu/korkeushypyn_ex- maailmanmestari_joutui_lopettamaan/6953219 Rybakovin ennätys hallissa on 238 cm ja ulkoradoilla 235 cm. Hän on 198 senttimetriä pitkä ja painaa 84 kilogrammaa. == Lähteet == * Yaroslav Rybakov Bio, Stats and Results Olympics at Sports-Reference.com === Viitteet === == Aiheesta muualla == * Luokka:Venäläiset korkeushyppääjät Luokka:Venäläiset olympiamitalistit Luokka:Vuonna 1980 syntyneet Luokka:Elävät henkilöt
Ympäristövahinko

Ympäristövahingolla tarkoitetaan yleensä ihmisten suoria toimia tai niistä aiheutuneita onnettomuuksia, joista on haittaa muulle maan eliökehälle. Vahingot voivat aiheutua veden, ilman tai maaperän pilaantumisesta, mutta myös esimerkiksi melusta, tärinästä, säteilystä, valosta, lämmöstä tai hajusta.Laki ympäristövahinkojen korvaamisesta (19.8.1994/737) 1§ Kyse on ympäristövahingosta, jos maaperään, veteen, viemäriin tai ilmaan on päässyt tai saattaa päästä joko räjähdysallttiita tai muita vaarallisia aineita. Sellaisia tapahtumia voivat olla esimerkiksi öljyvuodot, tehdaspalot ja kemikaalionnettomuudet. Vahingon torjunnan aloittajana toimii aina ensisijaisesti paikalliset pelastusviranomaiset. Ympäristövahinkoa vakavampi on ympäristötuho. ==Lähteet== ==Aiheesta muualla== * Finlex: Laki ympäristövahinkojen korvaamisesta * Ympäristöriskit ja -vahingot * MTK: Ympäristövahinko Luokka:Ympäristöongelmat
Tbilisin Dynamo

Tbilisin Dynamo eli FK Dinamo Tbilisi () on perinteikäs jalkapalloseura Georgian pääkaupungista Tbilisistä. Neuvostoliiton aikana Tbilisin Dynamo oli yksi maan parhaista seuroista. Georgian itsenäistymisen jälkeen se on voittanut maan mestaruuden lähes joka vuosi. Joukkue on saavuttanut menestystä myös kansainvälisissä seurajoukkuekilpailussa, suurimpana saavutuksena Cup- voittajien Cupin voitto vuonna 1981. == Saavutuksia == * Neuvostoliiton mestaruus: 1964, 1978 * Neuvostoliiton Cupin voitto: 1976, 1979 * Georgian liigan mestaruus: 1990, 1991, 1992, 1993, 1994, 1995, 1996, 1997, 1998, 1999, 2003, 2005, 2008, 2013, 2014, 2016, 2019, 2020, 2022 * Georgian Cup-mestaruus: 1992, 1993, 1994, 1995, 1996, 1997, 2003, 2004, 2009, 2013, 2014, 2015, 2016 * Cup-voittajien Cupin voitto: 1981 == Aiheesta muualla == * Virallinen sivu Luokka:Georgialaiset jalkapalloseurat Luokka:Tbilisin urheilu Luokka:Vuonna 1926 perustetut urheiluseurat
Stanislav Hurenko

Stanislav Ivanovytš Hurenko (; 1. toukokuuta 1936 Ilovaisk – 14. huhtikuuta 2013) oli Ukrainan kommunistisen puolueen keskuskomitean viimeinen ensimmäinen sihteeri kesäkuusta 1990 puolueen lakkauttamiseen 30. elokuuta 1991 saakka. Itsenäistyneessä Ukrainassa Hurenko toimi Verh'ovna Radassa kansanedustajana vuoteen 2006. Hurenkon tytär Ksenja Stanislavna Bornitšjuk toimi 1980-luvun lopulla ja 1990-luvun alkupuolella Kiovan valtionyliopistossa venäjän kielen opettajana ulkomaalaisille ylioppilaille, myös Suomen opetusministeriön Neuvostoliitto-instituutin valtiollisen tieteellis-teknis-taloudellisen yhteistyösopimuksen perusteella lähettämille. ==Lähteet== ==Aiheesta muualla== *Stanislav Hurenko Luokka:Ukrainalaiset poliitikot Luokka:Vuonna 1936 syntyneet Luokka:Vuonna 2013 kuolleet
Volodymyr Štšerbytskyi

Volodymyr Vasylovytš Štšerbytskyi (; ; 17. helmikuuta 1918 – 16. helmikuuta 1990) oli ukrainalainen ja neuvostoliittolainen poliitikko, joka toimi Ukrainan kommunistisen puolueen keskuskomitean ensimmäisenä sihteerinä eli Ukrainan neuvostotasavallan puoluejohtajana vuosina 1972–1989. Štšerbytskyi kuului Neuvostoliiton vaikutusvaltaisimpiin henkilöihin ja oli politbyroon jäsen vuodesta 1971. Hän oli Leonid Brežnevin läheinen liittolainen. Hänen ajalleen oli ominaista Ukrainan voimakas venäläistäminen ja toisinajattelun tukahduttaminen. Toisaalta hän pyrki edistämään Ukrainan etuja suhteessa Neuvostoliittoon. Hän oli Mihail Gorbatšovin innokas tukija mutta toisaalta vastusti demokraattisia uudistuksia. Hän oli myös vastuussa Tšernobylin ydinvoimalaonnettomuuden laajuuden salaamisesta ja siitä, että Kiovassa järjestettiin vappukulkue vain viisi päivää onnettomuuden jälkeen, kun ydinsäteily vaikutus oli vielä voimakas. Luokka:NKP:n keskuskomitean politbyroon jäsenet Luokka:Neuvostoliiton korkeimman neuvoston puhemiehistön jäsenet Luokka:Ukrainan kommunistisen puolueen ensimmäiset sihteerit Luokka:Ukrainan SNT:n korkeimman neuvoston puhemiehistön jäsenet Luokka:Sosialistisen työn sankarit Luokka:Vuonna 1918 syntyneet Luokka:Vuonna 1990 kuolleet
Petro Šelest

Petro Juh’ymovytš Šelest (, ; 14. helmikuuta (J: 1. helmikuuta) 1908 – 22. tammikuuta 1996) oli ukrainalainen ja neuvostoliittolainen poliitikko, joka toimi Ukrainan kommunistisen puolueen keskuskomitean ensimmäisenä sihteerinä eli Ukrainan neuvostotasavallan puoluejohtajana vuosina 1963–1972. Šelest tunnettiin Ukrainan taloudellisten etujen ja kulttuurin ajajana, kunnes hänet erotettiin virastaan syytettynä pehmeästä suhtautumisesta nationalismiin.James R. Millar (toim.), Encyclopedia of Russian History, New York: Thomson Gale, 2004, ISBN 0-02-865693-8 s. 1604 == Lähteet == Luokka:NKP:n keskuskomitean politbyroon jäsenet Luokka:Neuvostoliiton korkeimman neuvoston puhemiehistön jäsenet Luokka:Ukrainalaiset poliitikot Luokka:Sosialistisen työn sankarit Luokka:Vuonna 1908 syntyneet Luokka:Vuonna 1996 kuolleet
Oleksi Kyrytšenko

Oleksi Ilarionovytš Kyrytšenko (, ; 12. helmikuuta 1908 Tšornobajivka, Hersonin kuvernementti, Venäjän keisarikunta (nyk. H’ersonin alue, Ukraina) – 8. joulukuuta 1975 Moskova) toimi Ukrainan kommunistisen puolueen keskuskomitean ensimmäisenä sihteerinä (Ukrainan sosialistisen neuvostotasavallan puoluejohtajana) 1951–1957. == Lähteet == Luokka:NKP:n keskuskomitean politbyroon jäsenet Luokka:Neuvostoliiton korkeimman neuvoston puhemiehistön jäsenet Luokka:Ukrainalaiset poliitikot Luokka:Neuvostoliittolaiset kenraalit Luokka:Neuvostoliittolaiset toisen maailmansodan sotilaat Luokka:Vuonna 1908 syntyneet Luokka:Vuonna 1975 kuolleet
Bill Koch

Bill Koch (s. 7. kesäkuuta 1955) on yhdysvaltalainen entinen maastohiihtäjä. Hän oli ensimmäisiä hiihtäjiä, jotka käyttivät virallisissa kisoissa luistelutyyliä. Koch harrasti ensin yhdistettyä, mutta sittemmin ryhtyi keskittymään täysipainoisesti hiihtoon. 1974 hän sijoittui kolmanneksi nuorten EM-kisoissa ja saavutti ensimmäisenä amerikkalaisena maastohiihdon arvokisamitalin hiihdettyään hopealle 1976 Innsbruckin olympialaisten 30 kilometrin kilpailussa. Koch voitti kaudella 1981–1982 kautta aikain ensimmäisen virallisen maastohiihdon maailmancupin kokonaiskilpailun. 1982 Oslon MM-kisoissa hän oli 30 kilometrillä pronssilla. Koch kantoi Yhdysvaltain lippua vuoden 1992 talviolympialaisissa Albertvillessä. Hän oli aina vuoteen 2018 ja Kikkan Randallin ja Jessica Digginsin naisten parisprintin olympiakultaan asti Yhdysvaltain ainoa olympiamitalisti maastohiihdossa. == Lähteet == Luokka:Yhdysvaltalaiset maastohiihtäjät Luokka:Yhdysvaltalaiset olympiamitalistit Luokka:Vuonna 1955 syntyneet Luokka:Elävät henkilöt
Jevhenija Bosch

Jevhenija Bohdanivna Bosch (, , alkuaan Jevhenija Hotlibivna Maisch, ; 3. syyskuuta (J: 22. elokuuta) 1879 Ajigiolin kylässäKirkkokirja - muistiinpano syntymästä ja kasteesta. (ru) . lähellä Otšakivia, Hersonin kuvernementti, Venäjän keisarikunta – 5. tammikuuta 1925 Moskova) oli bolševikkeja edustanut poliitikko. Hänestä tuli Ukrainan sosialistisen neuvostotasavallan ensimmäinen kansankomissaarien neuvoston puheenjohtaja. Hän toimi Ukrainan bolševikkihallituksen väliaikaisena johtajana 17. joulukuuta 1917 – 9. maaliskuuta 1918. Bosch oli syntyperältään juutalainen. Hänen puolisonsa oli tunnettu bolševikkijohtaja Georgi Pjatakov. Poliittisen uransa Bosch aloitti vuonna 1890 kiinnostuttuaan sosiaalidemokraattisesta puolueesta. Hänestä tuli Venäjän sosiaalidemokraattisen työväenpuolueen Kiovan-komitean johtaja 1911. Vuonna 1912 hänet vangittiin, häneltä otettiin kansalaisoikeudet ja hänet karkotettiin eliniäksi Siperiaan. Vallankumouksen 1917 jälkeen hänestä tuli Venäjän sosiaalidemokraattisen työväenpuolueen (bolševikkien) aluekomitean sihteeri Ukrainaan. Ukrainan itsenäistymisprosessi alkoi joulukuussa 1917, kun Saksa ja Neuvosto-Venäjä solmivat aselevon Brest-Litovskin rauhanneuvotteluissa. Bolševikit pyrkivät vastustamaan Ukrainan kansallisten sosiaalidemokraattien itsenäisyyspyrkimyksiä ja kilpailevaa Ukrainan kansantasavaltaa sekä muodostamaan entisestä Venäjän keisarikunnasta neuvostovaltaan perustuvan liittovaltion. Boschin johtajakaudella Ukrainassa valtaa piti käytännössä Ukrainan kansantasavallan hallitus, joka teki rauhan saksalaisten kanssa jo ennen Brest-Litovskin rauhansopimusta, minkä vuoksi Saksa tunnusti Ukrainan kansantasavallan. Tämän vuoksi myös Ukrainan neuvostovalta joutui julistautumaan itsenäiseksi kilpaillakseen suosiosta ukrainalaismielisten sosiaalidemokraattien kanssa. Bosch erosi tehtävästään 1918 vastalauseeksi sille, että Brest-Litovskin rauha teki Ukrainasta Saksan alamaisen. Sittemmin Bosch palveli neuvostohallitusta monissa tehtävissä Ukrainan ulkopuolella. Tuskallisen sairauden murtamana hän teki itsemurhan vuonna 1925. ==Lähteet== ==Aiheesta muualla== * Jevhenija Boschin esittely Ukrainan hallituksen sivustolla * Jevhenija Boschin esittely Ukrainan hallituksen sivustolla Luokka:Ukrainalaiset poliitikot Luokka:Ukrainan pääministerit Luokka:Itsemurhan tehneet Luokka:Vuonna 1879 syntyneet Luokka:Vuonna 1925 kuolleet
PFK Levski Sofia

PFK Levski Sofia on perinteikäs ja menestyksekäs jalkapalloseura Bulgarian Sofiasta. Seuran perusti vuonna 1911 joukko opiskelijoita. Virallisesti seura rekisteröitiin 24. toukokuuta 1914. Joukkueen nimi tulee Vasil Levskiltä. Vuonna 1920 järjestettiin Sofian kaupungin seurojen mestaruuskilpailu ja vuonna 1924 kansallinen mestaruuskilpailu, missä Levski edusti Sofiaa. Noista ajoista lähtien Levski on pelannut maan korkeimmalla sarjatasolla. Kommunistihallinnon aikoihin Levskistä tuli ihmisten keskuudessa erittäin suosittu kansan joukkue. Vuosina 1950–1957 seura tunnettiin virallisesti nimellä "Dinamo", vuosina 1965–1985 "Levski-Spartak" ja vuosina 1985–1989 nimellä "Vitoša" ennen palautumista nykyisen vanhan nimen käyttöön. Kannattajien suussa seura on aina pysynyt Levskinä. == Saavutuksia == * 26 Bulgarian mestaruutta: 1933, 1937, 1942, 1946, 1947,1949,1950, 1953, 1965, 1968, 1970, 1974, 1977, 1979, 1984, 1985, 1988, 1993, 1994, 1995, 2000, 2001, 2002, 2006, 2007, 2009 * 26 Bulgarian Cupin voittoa: 1942, 1946, 1947, 1949, 1950, 1956, 1957, 1959, 1967, 1970, 1971, 1976, 1977, 1979, 1982, 1984, 1986, 1991, 1992, 1994, 1998, 2000, 2002, 2003, 2005, 2007 === Eurocup-ottelut === Joukkue on edennyt neljästi välieriin eurocup-kilpailuissa: *Cup-voittajien Cup 1969-1970: **ÍBV Vestmannaeyjar (Islanti) 4-0/4-0 **FC St. Gallen (Sveitsi) 4-0/0-0 **Górnik Zabrze (Puola) 3-2/1-2 *UEFA Cup 1975-1976: **Eskisehirspor (Turkki) 3-0/4-0 **Duisburg (Saksan liittotasavalta) 2-3/2-1 **Ajax (Alankomaat) 1-2/2-1 (5-3 rl.) **Barcelona (Espanja) 0-4/5-4 *Cup- voittajien Cup 1976-1977: **Reipas Lahti (Suomi) 12-2/7-1 **Boavista (Portugali) 1-3/2-0 **Atlético de Madrid (Espanja) 2-1/0-2 *Cup-voittajien Cup 1986-1987: **BK 1903 Kööpenhamina (Tanska) 0-1/2-0 **Velez Mostar (Jugoslavia) 2-0/3-4 **Real Zaragoza (Espanja) 0-2/0-2 == Aiheesta muualla == *Virallinen sivu *PFC Levski.eu - Unofficial website *LevskiFC.com Levski Sofia Luokka:Sofian urheilu Luokka:Vuonna 1914 perustetut urheiluseurat
Boulgou

Boulgou on yksi Burkina Fason provinsseista. Se sijaitsee maan eteläosassa Centre-Estin hallintoalueella. Boulgoun pääkaupunki on Tenkodogo. Vuoden 2006 väestönlaskennan mukaan provinssin asukasluku oli 542 286.Burkina Fason 2006 väestölaskennan alustavat tulokset == Departementit == *Bagré *Bané *Béguédo *Bissiga *Bittou *Boussouma *Garango *Komtoèga *Niaogho *Tenkodogo *Zabré *Zoaga *Zonsé == Lähteet == == Aiheesta muualla == Luokka:Burkina Fason provinssit
Comoé

Comoé on yksi Burkina Fason provinsseista. Se sijaitsee maan lounaisosassa Cascadesin alueella. Comoén pääkaupunki on Banfora (106 815 asukastaBurkina Fason 2006 väestönlaskennan alustavat tulokset ). Vuoden 2006 väestönlaskennan mukaan provinssissa asuu 400 534 asukasta. == Comoén departementit == * Banfora * Bérégadougou * Mangodara * Moussodougou * Niangoloko * Ouo * Sidéradougou * Soubakaniédougou * Tiéfora == Lähteet == == Aiheesta muualla == Luokka:Burkina Fason provinssit
Gnagna

Gnagna on yksi Burkina Fason 45 provinssista. Se sijaitsee itäisessä Burkina Fasossa Estin hallintoalueella ja sen pääkaupunki on Bogandé. Vuoden 2006 väestönlaskennassa Gnagnan asukasluku oli 407 739Burkina Fason 2006 väestönlaskennan alustavat tulokset . == Lähteet == == Aiheesta muualla == Luokka:Burkina Fason provinssit
Teraina

Teraina eli Washington Island on koralliatolli Tyynellämerellä. Se on osa Kiribatille kuuluvia Linesaaria. Atollin pinta-ala on 14 neliökilometriä ja asukasluku oli noin 1 700 vuonna 2015. Atollin löysi ensimmäisenä yhdysvaltalainen Edmund Fanning 12. kesäkuuta 1798. Hän nimesi sen George Washingtonin mukaan Washington Islandiksi. Teraina-nimityksen käyttö on yleistynyt Kiribatin itsenäisyyden aikana. Atollin tärkein vientituote on kopra. == Lähteet == Luokka:Kiribatin saaret
Gourma

Gourma on yksi Burkina Fason provinsseista. Se sijaitsee itäisessä Burkina Fasossa Estin hallintoalueella ja sen pääkaupunki on Fada N’Gourma. Vuoden 2006 väestönlaskennassa provinssin väkiluku oli 304 169Burkina Fason 2006 väestönlaskennan alustavat tulokset . == Departementit == *Diabo *Diapangou *Fada N’Gourma *Matiacoali *Tibga *Yamba == Lähteet == == Aiheesta muualla == Luokka:Burkina Fason provinssit